open-index/open-wikipedia-markdown huggingface dataset:
Miramont-de-Guyenne

**Miramont-de-Guyenne** on kunta Lounais-Ranskassa Lot-et-Garonnen departementissa Uuden-Akvitanian alueella.

Kaupungissa on pitkät sirkusperinteet. Vuonna 1921 Alfred Court perusti veljensä kanssa Ranskan ensimmäisen eläinsirkuksen, joka asettui Miramont-de-Guyenneen. Sirkus on yhä toiminnassa, ja se viettää talvet kaupungissa. Lisäksi kaupungissa on sirkuskoulu *Ecole de cirque*.

## Lähteet

## Aiheesta muualla
Enontekiön kirjasto

**Enontekiön kirjasto** on Enontekiöllä toimiva yleinen kirjasto, joka on perustettu vuonna 1932. Kirjasto aloitti toimintansa Hetan kansakoulun tiloissa. Vuonna 1986 kirjasto siirsi toimintansa Enontekiön koulun yhteyteen. Enontekiön kirjasto kuuluu Lapin kirjasto -kirjastokimppaan.

Enontekiön kirjaston alueella palvelee myös Yhteispohjoismainen kirjastoauto, joka on Norjan, Ruotsin ja Suomen alueilla kulkeva yhteinen kirjastoauto. Kirjastoauton toiminta alkoi 30. kesäkuuta 1979 ja auto kulkee Enontekiön, Kautokeinon ja Muonion kunnissa.

Vuonna 2023 Enontekiön kirjaston kokoelmiin kuului 33&nbsp;876 nidettä, joista 29&nbsp;853 oli kirjoja. Kokonaislainaus oli 28&nbsp;204 ja fyysisiä käyntejä tehtiin 11&nbsp;559.

Vuonna 2016 Enontekiön sivistyslautakunta esitti kirjaston ja kulttuuritoimen lakkauttamista päästääksen kunnanvaltuustoon asettamaan talousarvioraamiin. Palveluja ei lakkautettu, koska kyseessä ovat lakisääteiset palvelut.

## Lähteet
* 
* 

### Viitteet
Vasa Shipping

**Ab Vasa Shipping Oy** oli suomalainen vuosina 1957–1983 toiminut varustamo jonka kotipaikka oli Vaasa. Varustamoon pääomistaja oli merikapteeni Nils Berg, joka oli varustamon johtajana 1957–1971. Yhtiön hallituksen puheenjohtajana toimi kauppaneuvos Gunnar Erickson (1894–1973). Berg omisti myös vuonna 1960 perustetut Ab Johanship Oy ja Ab Krucia Shipping Oy varustamot joiden laivojen hoitovarustamona Vasa Shipping toimi. Varustamot yhdistettiin Vasa Shippingiin vuonna 1967. Berg omisti myös puolet vuonna 1973 perustetusta *Ab Korsholm Shipping Oy* varustamosta. Vasa Shipping julistettiin konkurssiin lokakuussa 1983.

Varustamon tytäryhtiö oli Vaskiluodossa toiminut ahtausliike Ab Ostrobotnia Stevedore Oy.

## Varustamon laivoja

## Lähteet

## Aiheesta muualla
* Ab Vasa Shipping Oy:n yhtiöhistoriaa Pörssitiedossa
Raija Määttänen

**Raija Viola Määttänen-Falck** (26. lokakuuta 1933 Helsinki – 18. heinäkuuta 2015) oli suomalainen oopperalaulaja (mezzosopraano), Taru Linnalan, Ture Aran ja Matti Lehtisen oppilas. Määttänen opiskeli laulua myös italialaisten opettajien johdolla. Hän piti ensikonserttinsa Helsingissä vuonna 1965, mutta hän oli kuulunut Suomen Kansallisoopperan solistikuntaan jo vuodesta 1960 lähtien. Varsinaisen solistikiinnityksensä hän sai Kansallisoopperaan vuonna 1975. Hän esiintyi myös Savonlinnan oopperajuhlilla vuosina 1974–1980 sekä osallistui oopperalevytyksiin (mm. *[[Juha (ooppera)|Juha]]*).

Määttäsen puoliso vuosina 1962–1990 oli oopperalaulaja Jorma Falck.

## Lähteet
Ljubov – kapkan

__NOTOC__
**Ljubov - kapkan** () on venäläisen pop-laulaja Valeri Leontjevin 22. studioalbumi. Se julkaistiin vuonna 2014.

## Kappaleet
# Princessa na gorošine
# Zmeja
# Ljubov'-kapkan
# Upolnomočena nebom
# Snaiper-ljubov
# Vinovnik
# Kabare (2014 versio)
# Prodavec cvetov
# Emmanuel (2014 versio)
# Sokrovišča Čörnogo morja (2014 versio)
# Delo vkusa (2014 versio)

## Arvostelut
* InterMedia 

## Lähteet
Labastide-d’Armagnac

**Labastide-d’Armagnac** on kunta Lounais-Ranskassa Landesin departementissa Uuden-Akvitanian alueella.
 
## Nähtävyyksiä
Labastide-d’Armagnac on keskiaikainen bastide eli linnoitettu kaupunki. Sen nähtävyyksiin kuuluu 1700-luvulla rakennettu linna, *Château du Prada*, joka toimii nykyisin majoitustilana. Lisäksi kunnassa on polkupyöräilijöille omistettu *Chapelle Notre-Dame-des-Cyclistes -*kappeli.


Tiedosto:Labastide_Prada_2.jpg|Château du Prada
Tiedosto:Notredamedescyclistes.jpg|Chapelle Notre-Dame-des-Cyclistes


## Lähteet

## Aiheesta muualla
Overtonin ikkuna

**Overtonin ikkuna** on politiikan tutkimuksessa käytetty käsite, joka viittaa sallittuihin keskustelunaiheisiin. Termin nimi tulee sen keksijältä Joseph P. Overtonilta. Overtonin ikkunassa pyritään luokittelemaan poliittiset ehdotukset sen mukaan, kuinka ne vaikuttavat valtion interventioon ja yksilönvapauksien rajoittamiseen. Ylöspäin y-akselilla mentäessä ehdotukset pyrkivät valtion intervention pienentämiseen ja yksilönvapauksien kasvattamiseen, kun taas alaspäin mentäessä valtion intervention kasvattamiseen ja yksilönvapauksien kaventamiseen. 

Overtonin ikkuna voidaan jakaa seuraaviin osiin: 
* Ennenkuulumaton (unthinkable) 
* Radikaali (radical) 
* Hyväksyttävä (acceptable) 
* Järkevä (sensible) 
* Suosittu (popular) 
* Voimassa oleva asian tila (policy) 
Jos Overtonin ikkunan toiselta laidalta kannatuspuheenvuorot loppuvat, ikkuna voi kaventua ja siirtyä Y-akselilla toiseen suuntaan. Tällöin aiemmin "järkevänä" pidetyt ehdotukset voivat muuttua "radikaaleiksi", koska nämä mielipiteet eivät enää nauti suosiota.

## Lähteet
Aire-sur-l’Adour

**Aire-sur-l’Adour** on kunta Lounais-Ranskassa Landesin departementissa Uuden-Akvitanian alueella. Se sijaitsee Adourjoen varrella.

Kaupungin nähtävyyksiä ovat Saint-Jean-Baptisten katedraali sekä Sainte-Quitterien kirkko. Vuonna 1855 rakennettu ja vuonna 1995 kunnostettu viljamakasiini on historiallinen monumentti. Se on muistona alueen hanhenmaksatuotannosta. Aire-sur-l’Adourissa on lentokonetehdas Potez Aéronautique.


Tiedosto:Aire_Adour_cathédrale.jpg|Saint-Jean-Baptisten katedraali
Tiedosto:Sainte-quitterie.jpg|Sainte-Quitterien kirkko
Tiedosto:Aire_sur_l_Adour_-_Halle_aux_Grains.jpg|Viljamakasiini


## Lähteet

## Aiheesta muualla
Farhad

**Farhad** () on kylä Rivandin maaseutualueella, Khorāsān-e Razavin maakunnassa, Iranissa.

## Lähteet
* Farhad Dehkhoda online-sanakirja.
Cine Atlas

**Cine Atlas** on Finnkinon omistama elokuvateatteri Tampereella. Elokuvateatteri on nelisalinen ja sijaitsee Koskikeskuksessa Kyttälän kaupunginosassa. Finnkino avasi teatterin nimellä Bio-Bio vastavalmistuneeseen Koskikeskukseen 1988. Vuonna 1999 elokuvateatterin nimeksi vaihdettiin laajennuksen ja uuden omistajan (Oy S.a.m.i. Films Ltd.) myötä Cine Atlas. Finnkino osti Cine Atlaksen takaisin vuonna 2003.

## Lähteet
Kesseli

**Kesseli** voi tarkoittaa:

* Pasi Kesseli (s. 1958), kirjailija, luennoitsija ja sotilas
* Pentti Kesseli (1942–2017), ammattiyhdistysjohtaja
* Reino Kesseli (1925–1984), metsätyömies ja moottorisahataiteilija.
Jaakko Haapanen

**Jaakko Johannes Haapanen** (22. lokakuuta 1932 Loimaa – 22. huhtikuuta 2013) oli suomalainen näyttelijä.

## Ura
Jaakko Haapanen aloitti näyttämöuransa harjoittelijana Tampereen Työväen Teatterissa ja edelleen Rauman Kaupunginteatterissa 1958–1959. Sitä seurasi kaksi kiinnitystä Kaakkois-Suomessa: Imatran Teatteri 1959–1963 ja Kotkan kaupunginteatteri 1963–1969. Vuosina 1969–1971 Haapanen oli kiinnitettynä Porin Teatteriin. Vuodesta 1971 vuoteen 1985 hänellä oli kiinnitys Kuopion kaupunginteatteriin. Vuodesta 1985 alkaen Haapanen oli kiinnitettynä Tampereen Teatteriin.

Haapasen roolitehtäviä olivat muun muassa Gabriel (näytelmässä *[[Gabriel, tule takaisin]]*), tohtori Finckelman (*Tohtori Finckelman*), Urpo (*Arvottomat*), Egon (*[[Uuden vuoden yö (televisionäytelmä)|Uudenvuoden yö]]*), Helmer (*[[Nukkekoti (näytelmä)|Nukkekoti]]*) ja Carlos Blanco (*Santiagon yö*).

Televisiossa Haapanen on näytellyt lähinnä sivurooleja kuten pehtorin osa Juhani Ahon pienoisromaaniin perustuvassa televisioelokuvassa *[[Rautatie (televisioelokuva)|Rautatie]]* ja Veikon osa Pirkko Saision tekstiin perustuvassa minisarjassa *[[Elämänmeno (televisiosarja)|Elämänmeno]]*. Vuodesta 1985 aina vuosisadan loppuun Haapanen näytteli useissa Yle TV2:n tuotannoissa.

## Filmografia
### Televisiotuotannot
*A-näytelmä (1970)
*Rautatie (1973)
*Oman onnensa seppä (1978)
*Elämänmeno (1978)
*Valmistumisen aika (1978)
*Elias vaeltaja (1985)
*Lyhyitä erikoisia (1986)
*Entäs nyt, Niskavuori? (1987)
*Kummajaiset (1987)
*Häräntappoase (1989)
*Viimeinen koukkaus (1990)
*Autovaras (1991)
*Jäähyväiset rakkaimmalle (1993)
*Kyllä isä osaa (1994)
*Metsolat (1993–1995)
*Ratikka-Raimo (1999)

## Lähteet
*
*
*
*

### Viitteet
Rolls-Royce Dawn (2015)

**Rolls-Royce Dawn** on brittiläisen Rolls-Royce Motor Carsin valmistama avoauto. Mallia on valmistettu vuodesta 2015 lähtien.

Mallin suunnittelija on Giles Taylor.
Malli on nimetty 1950-luvun Silver Dawn -mallin mukaan.


Kuva:Rolls Royce Dawn 2016.jpg|Dawn takaa
Kuva:RRDhk160520 6958besg.jpg|Dawn sisältä
Kuva:Rolls-Royce Dawn 1X7A7900.jpg|Dawnin etupenkki


## Lähteet

## Aiheesta muualla

* Malli Rolls-Roycen sivuilla
Pappilan kotikirkko

**Pappilan kotikirkko** on Helsingin ortodoksisen seurakunnan pappilassa Liisankadulla sijaitseva kotikirkko. Pappila rakennettiin vuosina 1904–1905 lähelle Pyhän Kolminaisuuden kirkkoa, ja sen suunnittelusta vastasi Sebastian Gripenberg. Nelikerroksisessa rakennuksessa on ylimpänä kirkko, josta näkyy ulospäin sipulikupoli ja risti. Pyhän apostoli Jaakobin ja suurmarttyyri Katariinan muistolle pyhitetty kirkko vihittiin käyttöön 1906.

Kirkossa on pietarilaisen taiteilija Aleksander Emeljanovitš Petrovin vuonna 1905 maalaamista 19 ikonista muodostuva ikonostaasi sekä erillinen kenraalikuvernööri Bobrikoffin suojeluspyhimyksenä käyttämä Pyhän Nikolaoksen ikoni.

## Lähteet
Hämeenkyrön jäähalli

**Hämeenkyrön jäähalli** on Hämeenkyrön kunnassa, Kyröskosken taajamassa sijaitseva jäähalli. Sen pihassa on järjestetty Hämyvestarit-festivaalit jo vuodesta 2007 lähtien.
The Cure (kappale)

__NOTOC__
**The Cure** on suomalaisen goottimetalli -yhtye Charonin kuudes single. Se julkaistiin digitaalisesti 7. kesäkuuta 2010 levymerkillä Spinefarm Records.

## Kappaleet
# 

## Kokoonpano
* Juha-Pekka Leppäluoto – laulu
* Lauri Tuohimaa – kitara
* Pasi Sipilä – kitara
* Teemu Hautamäki – basso
* Antti Karihtala – rummut

## Lähteet
Rolls-Royce Wraith (2013)

**Rolls-Royce Wraith** on nelipaikkainen, ylellinen coupé, jota brittiläinen Rolls-Royce Motor Cars on valmistanut vuodesta 2013 lähtien. 

Wraith perustuu Rolls-Royce Ghost -malliin.


Kuva:2014 Rolls-Royce Wraith (MY14) coupe (2015-07-25) 02.jpg|Wraith takaa
Kuva:2013-03-05 Geneva Motor Show 8203.JPG|Wraith sisältä
Rolls-Royce Ghost

**Rolls-Royce Ghost** on sedan-korimallinen luksusauto, jota brittiläinen Rolls-Royce Motor Cars on valmistanut vuodesta 2010.

Autolle tehtiin facelift vuonna 2014, ja uudempaa versiota kutsutaan nimellä **Ghost Series II**.


Kuva:Rolls-Royce Ghost (16741180822).jpg|Ghost ennen facelifitiä
Kuva:Rolls-Royce Ghost (16534986827).jpg|Ghost takaa
Kuva:Rolls Royce Ghost 2015 (23149918661).jpg|Ghost sisältä
Kuva:Rolls-Royce Ghost Black Badge Genf 2019 1Y7A5694.jpg|Ghost Black Badge
Rhodesian ja Njassamaan punta

**Punta** oli Rhodesian ja Njassamaan liittovaltiossa käytetty valuutta. Se jaettiin 20 šillinkiin. 

## Historia
Rhodesian ja Njassamaan liittovaltio muodostettiin vuonna 1953 ja uusi valuutta luotiin vuonna 1955 korvaamaan Etelä-Rhodesian punnan, jota oltiin painettu kaikkialla liittovaltiossa: Etelä-Rhodesiassa, Pohjois-Rhodesiassa sekä Njassamaassa. 

Liittovaltio hajosi vuoden 1963 lopulla, jolloin kaikki kolme aluetta palautettiin erillisiksi Britannian siirtomaiksi. Vuonna 1964 Njassamaa itsenäistyi Malawina, Pohjois-Rhodesia itsenäistyi Sambiana sekä Etelä-Rhodesia julisti muuttaneensa nimensä Rhodesiaksi. 
## Setelit
Rolls-Royce Phantom VIII

**Rolls-Royce Phantom VIII** on ylellinen neliovinen sedan, jonka brittiläinen Rolls-Royce Motor Cars julkisti heinäkuussa 2017. Siihen perustuu myös crossover-malli Rolls-Royce Cullinan.

## Julkistus
Auto esiteltiin suoratoistona internetissä 27. heinäkuuta 2017. Yleisölle se näytettiin kaksi päivää myöhemmin, 29. heinäkuuta ‘The Great Eight Phantoms’-tilaisuudessa. Paikalle oli myös tuotu vanhoja Phantomeja.
 

## Lähteet

## Aiheesta muualla
Rolls-Royce Silver Seraph

**Rolls-Royce Silver Seraph** on ylellinen sedan, jota Rolls-Royce valmisti vuodesta 1998 vuoteen 2002. Automallina se korvasi Rolls-Royce Silver Spurin, jonka valmistus lopetettiin vuonna 1997. Rolls-Royce esitteli Silver Seraphin Geneven autonäyttelyssä 3. maaliskuuta 1998. Jokainen Silver Seraph on käsinvalmistettu Rolls-Roycen tehtaalla Crewessä, Englannissa.

## Lähteet
Vuoniityn peruskoulu

**Vuoniityn peruskoulu** on peruskoulu Helsingin Vuosaaressa. Sen opetuksessa painotetaan mediaa ja musiikkia. Vuoniityn peruskouluun kuuluu Koukkusaarentien, Lohikäärmeenpolun ja Venemestarintien toimipisteet. Luokat 1–4 ovat Lohikäärmeenpolun ja Venemestarintien toimipisteissä ja luokat 5–9 Koukkusaarentien toimipisteessä. Vuonna 2024 koulussa oli noin 990 oppilasta.

Koulun rehtorina toimii Irina Pellikka ja virka-apulaisrehtoreina Jonna Huovinen ja Teemu Taruvuori. Vuosina 2017–2021 koulun rehtorina toimi Jukka Isohanni. Koulun nimi tulee kahden aikaisemman koulun nimestä, Vuosaaren peruskoulusta ja Heteniityn ala-asteesta.

## Historia
Vuosaaren peruskoulu ja Heteniityn ala-aste yhdistyivät 1. elokuuta 2017 Vuoniityn peruskouluksi osana Vuosaaren alueen koulujen yhdistämistä.

### Heteniityn ala-asten koulu
Vuosaaren ensimmäinen suomenkielinen koulu rakennettiin Sasekan aloitteesta yhtiön lahjoittamalle tontille Sasekan Kallahdessa valmistamista Siporex-harkoista. Koulu valmistui vuonna 1950, ja oli tuollon Suomen uudenaikaisin koulu. Sen nimi oli Rannikkopiirin kansakoulu, jota kutsuttiin aluksi Sasekan kouluksi. Rakennuksen on suunnitellut Pirkko Wesamaa.

Koulun tiloissa oli monenlaista kulttuuritoimintaa, kuten juhlia ja esityksiä. Koululla toimi myös Vuosaaren sivukirjasto. Työväenopiston ja musiikkiopiston toiminta alkoi 1950-luvulla. 1960-luvun alussa Rannikkopiirin koulu muuttui Vuosaaren kansakouluksi.

### Vuosaaren peruskoulu
Vuonna 1965 Koukkusaarentielle valmistui Veikko Nortomaan suunnittelema koulurakennus. Aloitteentekijöinä kouluhankkeessa ja Vuosaaren oppikouluyhdistyksessä olivat Vuosaari-Säätiö ja Asuntosäästäjät ry. Kouluun kuului myös Vuosaaren lukio. Kakkosvaiheessa koulua laajennettiin rakentamalla liikuntasali, joka valmistui vuonna 1971.

Vuonna 1993 lukio yhdistyi Tehtaanpuiston lukion kanssa. Samaan aikaan Vuosaaren yhteiskoulun nimi vaihtui Vuosaaren yläasteen kouluksi.

Vuonna 1999 valmistui Venemestarintien toimipiste, entiseltä nimeltään Karavaanin ala-aste. Vuonna 2006 Vuosaaren yläaste ja Karavaanin ala-aste yhdistyivät Vuosaaren peruskouluksi.

## Kuvia

Tiedosto:Vuoniityn peruskoulu (20180525) 3.jpg|Venemestarintien toimipiste vuonna 2019.
Tiedosto:Vuosaaren peruskoulu2.jpg|Venemestarintien toimipisteen pihaa vuonna 2017.
Tiedosto:Vuosaaren peruskoulu3.jpg|Koukkusaarentien toimipiste vuonna 2017.
Tiedosto:Vuoniityn peruskoulu Heteniityntie (20190730) 3.jpg|Heteniityntien toimipiste vuonna 2019.
Tiedosto:Vuosaaren peruskoulu4.jpg|Koukkusaarentien toimipisteen liikuntasali vuonna 2017.


## Lähteet

## Aiheesta muualla
Bentley Bentayga

**Bentley Bentayga** on ylellinen katumaasturi, jota brittiläinen Bentley on valmistanut vuodesta 2016 lähtien. Sen nimen on sanottu liittyvän viileän vyöhykkeen taiga-metsään tai Kanariansaarten Roque Bentayga-kalliomuodostumaan. 

## Lähteet

## Aiheesta muualla
Bentley Flying Spur

**Bentley Flying Spur** on ylellinen sedan, jota brittiläinen Bentley on valmistanut Dresdenissä,  Saksassa vuodesta 2013. 
Se esiteltiin yleisölle Salon International de l’Auto et accessoiressa.

Flying Spurin moottorivaihtoehdot ovat 4,0 litran V8-moottori ja 2,9 litran V6-hybridi.


Kuva:Bentley Flying Spur – Heckansicht, 12. August 2013, Düsseldorf.jpg|Flying Spur takaa
Kuva:Bentley Flying Spur – Innenraum (1), 12. August 2013, Düsseldorf.jpg|Sisältä


## Lähteet
Philipp von Hessen

**Philipp von Hessen** (6. marraskuuta 1896 – 25. lokakuuta 1980) oli Hessenin suvun päämies, Hessenin ja Brabantin maakreivi. Hän oli vuosina 1933–1943 Hessen-Nassaun provinssin maakuntajohtaja eli *[[oberpräsident]]*.

Philippin vanhemmat olivat Hessenin ja Brabantin maakreivi Friedrich Karl, joka valittiin Suomen kuninkaaksi vuonna 1918, ja prinsessa Margaret. Saksan viimeinen keisari Vilhelm II oli hänen enonsa. Philippin vaimo oli prinsessa Mafalda, Italian kuningas Viktor Emanuel III:n tytär. Heidän poikansa oli myöhemmin suvun päämieheksi tullut Moritz von Hessen.

Philipp von Hessen oli hyvissä väleissä Hermann Göringin kanssa ja myös Adolf Hitlerin suosiossa. Suosio kuitenkin kääntyi ja vuonna 1943 Philipp vangittiin. Mafalda kuoli Buchenwaldissa.

Philipp von Hesseniä on pidetty biseksuaalina.

## Lähteet
Bentley Mulsanne

**Bentley Mulsanne** on ylellinen sedan, jota brittiläinen Bentley on valmistanut vuodesta 2009. Autoa uudistettiin vuonna 2016. 

Mulsannesta valmistetaan myös urheilullisempaa versiota, jota kutsutaan Mulsanne Speediksi.  


Kuva:Bentley Mulsanne – Heckansicht (1), 10. August 2011, Düsseldorf.jpg|Mulsanne takaa
Kuva:Bentley Mulsanne – Innenraum, 30. August 2011, Düsseldorf.jpg|Sisältä
Kuva:Bentley Mulsanne Speed (2009) 1X7A7441.jpg|Mulsanne Speed
Karstijärvi

**Karstijärvi** on karstimaalle syntynyt pysyvä tai väliaikainen järvi.

## Syntyminen ja häviäminen
Karstimaan kallioperä sisältää runsaasti joko kalkkia, kipsiä tai dolomiittia. Karstimaa rapautuu sadevedestä niin, että kallioon syöpyy uurteita, syviä koloja ja maanalaisia luolia. Niissä virtaa sadevettä ja riittävän syvällä myös pohjavettä. Pohjavesi jää lähelle maanpintaa siellä, missä vettä läpäisemätön maankerros sijaitsee välittömästi karstimaakerroksen alla. Luolastossa virtaavan veden määrä riippuu esimerkiksi sadannasta tai sulavan lumen määrästä. Kun vettä tulee luolastoon lisää, nousee siellä vedenpinta korkeammalle. Lopulta tuleva vesi ei enää mahdu maan alle ja sitä jää maanpinnalle painaumiin, minne syntyy lammikoita, lampia tai järviä. Näille voi syntyä laskujokia, jolloin maan alta tulviva vesi virtaa pois myös maan päällä. Koska vettä poistuu samanaikaisesta sekä maan alla että maan päällä, laskee karstijärven vedenpinta lopulta. Karstijärven kesto vaihtelee ympäristön mukaan muutamista päivistä moneen kuukauteen.

## Pysyvä karstijärvi
Pysyvä karstijärvi muodostuu usein romahtaneen karstiluolan painanteeseen. Myös doliinit saattavat sisältää pysyvästi vettä. Näin on käynyt esimerkiksi Floridan niemimaalla ja Jukatanin niemimaalla, jossa risteilee kalkkikivessä pohjavedellä täyttyneitä luolastoja. Niistä aukeavat doliinit ovat usein täynnä vettä, jonka vedenpinta riippuu pohjaveden vedenkorkeudesta.

## Esiintyminen ja nimityksiä
Karstijärviä esiintyy tavallista enemmän esimerkiksi Saksassa Harzin alueella, Etelä-Saksassa, Ranskassa Quercy'n alueella, Viron Tudressa, Sloveniassa, Irlannissa, Pohjois-Meksikon Cenotes ja monin paikoin Yhdysvalloissa.

Irlannissa niitä kutsutaan nimellä *turloughs*, Yhdysvalloissa nimellä *sink holes* (doliinit) ja saksankielisissä maissa nimellä *karstsee*.


Kurisu Kostivere karstiväljal.JPG|Karstilammikko Kostiveren alueella Pohjois-Virossa
Savalduma karstijärvik.jpg|Savalduman karstijärvi Tamsalussa Virossa
Eiemer See.JPG|Eichener See Etelä-Sveitsissä
Karst italy doberdo lake.jpg|Karstijärvi Italiassa (Lago di Doberdò) tulvii epäsäännöllisesti
WOAHdubs.jpg|Joillakin alueilla doliinit ovat pysyvästi veden täyttämiä. Tässä on The Devil's Hole Hawthornesta Floridasta
Mexico Cenotes.jpg|Pyhä Cenote Meksikon Chichén Itzássa
Sink hole.jpg|Doliini Omanissa
Otjikoto Lake.jpg|Otjikoto Namibiassa


## Katso myös
* Lemkülan, Võhmetun ja Porkunin karstijärvet ja Savalduman karstijärvi Virossa

## Lähteet
* 
### Viitteet

## Aiheesta muualla
* https://de.wikipedia.org/wiki/Karstsee
* Englanninkielinen Wikipedia: Lake Cerknica, [Turlough (lake)](https://en.wikipedia.org/wiki/Turlough_(lake))
* Englanninkielinen Wikipedia: List of Florida Sate Parks
Bentsidiinitoisiintuminen

**Bentsidiinitoisiintuminen** on toisiintumisiin kuuluva kemiallinen reaktio. Reaktiossa hydratsobentseeni tai sen johdannainen toisiintuu happamissa olosuhteissa bentsidiinijohdannaisiksi ja muiksi aromaattisiksi diamiineiksi. Reaktion raportoi ensimmäisen kerran saksalainen kemisti August Wilhelm von Hofmann vuonna 1863.

## Reagenssit ja mekanismi
Bentsidiinitoisiintuminen tapahtuu useille difenyylihydratsiineille eli hydratsobentseeneille. Reaktio tapahtuu happamissa olosuhteissa ja usein käytettyjä happoja ovat suolahappo ja rikkihappo. Bentsidiinitoisiintumisen reaktiomekanismi on pitkään ollut epäselvä, eikä siitä vieläkään ole täyttä selvyyttä. Hyvin yleisesti hyväksytyn mekanismin mukaan ensimmäisessä vaiheessa happo luovuttaa protonin molemmille hydratsobentseenin typpiatomille muodostaen dikationin. Seuraavassa vaiheessa tälle kationille tapahtuu [5,5]-sigmatrooppinen toisiintuminen, jossa muodostuu bentsidiinijohdannainen. Myös muita mekanismeja on ehdotettu, joissa reaktio tapahtuisi monokationin kautta tai, että reaktiossa muodostuisi välivaiheena radikaaleja.
:

Bentsidiinitoisiintumisessa yleisin muodostuva tuote on p-bentsidiinijohdannainen, mutta myös useita muita yhdisteitä voi muodostua, erityisesti silloin kuin lähtöaineena olevassa hydratsobentseenijohdannaisessa on jo substituentti para-aasemassa. Näistä tyypillisimpiä ovat o-bentsidiinijohdannaiset, difenyliinijohdannaiset ja semidiinijohdannaiset. Osa sivutuotteista muodostuu sigmatrooppisella toisiintumisella osa radikaalimekanismilla.

## Lähteet
Ketonahkajäkälä

**Ketonahkajäkälä** (*Peltigera neckeri*) on nahkajäkälien sukuun kuuluva jäkälä. Sen yläpinta on siniharmaa, huopakarvaton, kiiltävä sekä sileä. Alapinta on reunoilta valkea. Liuskat ovat noin 0,5–1,5 senttimetriä leveitä. Kasvaa paljaalla maalla, ketojen sammalikoissa, lehtipuiden tyvillä ja ravinteikkailla paikoilla.
Ketonahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2) ja dolikorritsiinia (C32H54O3).

## Lähteet

## Aiheesta muualla
* Laji.fi: Ketonahkajäkälä (''Peltigera neckeri'')
* Luopiosten kasvisto: Ketonahkajäkälä (''Peltigera neckeri'')
* UniProt: Taxonomy - ''Peltigera neckeri'' 
* Global Biodiversity Information Facility (GBIF): ''Peltigera neckeri'' 
* Consortium of Lichen Herbaria: ''Peltigera neckeri'' 
* Italic 7.0, The Information System on Italian Lichens: ''Peltigera neckeri''
Stoken rautatieasema

**Stoken rautatieasema** oli rautatieasema Stour Valley Railwayn varrella Stoke-by-Claressa, Suffolkissa. Se oli käytössä vuosina 1865–1967.

Asema avattiin 9. elokuuta 1865. Se sai kesäkuussa 1932 nimekseen **Stoke (Suffolk)**, mutta alkuperäiseen nimeen palattiin 14. kesäkuuta 1965.

Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Stoken asema suljettiin samana päivänä.

Stoken asemasta on jäljellä vain asemarakennus. Vanha ratapohja on täytetty asemalaiturin tasalle.

## Lähteet
Premier Guitar

**Premier Guitar** on kuukausittain ilmestyvä  yhdysvaltalainen aikakauslehti. Se on Euroopan myydyin kitaramusiikkiin keskittyvä lehti. Premier Guitarin pääkonttori sijaitsee Marionissa, Iowa, Yhdysvallat.

Premier Guitar julkaisee joka kuussa uusia tabulatuureja kitaralle pääosin metalli- ja rock-kappaleista. Lehti sisältää myös yhtyeiden ja kitaristien haastatteluja sekä kitaroiden ja soitossa tarvittavien laitteiden esittelyjä. Premier Guitar ensimmäinen numero ilmestyi heinäkuussa 2007. Lehden historian aikana yli 12 kertaa haastateltavana on ollut monia tunnettuja kitaristeja, kuten Pete Townshend (The Who), Ron Wood (Rolling Stones), Joe Perry (Aerosmith), Guthrie Govan, Brent Hinds ja Bill Kelliher (Mastodon), Dave Mustaine ja Chris Broderick (Megadeth) ja Yuri Landman.

## Aiheesta muualla
*Premier Guitar
Kalkkinahkajäkälä

**Kalkkinahkajäkälä** (*Peltigera lepidophora*) on nahkajäkälien sukuun kuuluva pienikokoinen jäkälä. Sen yläpinta on harmaa tai ruskea, huopakarvainen ja pinnalla on nappimaisia tai suomumaisia isidioita. Alapinta on ruskeasuoninen. Liuskat ovat noin 5–10 millimetriä leveitä. Jäkälä kasvaa kalkkipitoisella tai runsasravinteisella maaperällä ja kallionraoissa. Esiintyy koko Suomessa sopivilla paikoilla.
Kalkkinahkajäkälässä ei esiinny jäkäläaineita eli sekundaarisiä aineenvaihduntatuotteita.

## Lähteet

## Aiheesta muualla
* Laji.fi: Kalkkinahkajäkälä (''Peltigera lepidophora'')
* UniProt: Taxonomy - ''Peltigera lepidophora'' 
* Global Biodiversity Information Facility (GBIF): ''Peltigera lepidophora'' 
* Consortium of Lichen Herbaria: ''Peltigera lepidophora'' 
* Italic 7.0, The Information System on Italian Lichens: ''Peltigera lepidophora''
Ostmark (Itävalta)

**Ostmark** (”Itäinen rajamaa”) oli Itävallan nimenä vuosina 1938–1942 sen jälkeen, kun se oli yhdistetty natsi-Saksaan (*[[Anschluss]]*).

## Itävallan liittäminen Saksaan
Sen jälkeen, kun itävaltalaissyntyinen Adolf Hitler oli toteuttanut kotimaansa yhdistämisen Saksaan, mikä oli kuulunut hänen tavoitteisiinsa, Saksan kansalliss­osialistinen hallitus muutti maan nimen *Österreich*, joka merkitsee ”itäistä valta­kuntaa” (ja josta myös suomen­kielinen nimi Itävalta on käännös), muotoon *Ostmark*, joka tarkoittaa ”itäistä rajamaakuntaa”. Nimen­muutoksen tarkoituksena oli osoittaa, ettei Ostmark (Itävalta) enää ollut itsenäinen valtakunta () vaan Saksan itäinen raja­maa­kunta ().

Ostmark oli ennestään ollut histori­oitsijoiden käyttämä nimitys keski­aikaisesta Itävallan mark­kreivi­kunnasta (), joka kuitenkin omana aikanaan oli tunnettu muinaisyläsaksankieliseltä nimeltään *Ostarrîchi*. 

Elokuussa 1938 *Donau-Zeitung* ylpeästi nimitti Passauta ”uuden Ostmarkin kehdoksi”.

## Aluejako
Toukokuun alussa 1939 tuli voimaan *laki Ostmarkin hallinnon rakenteesta* (, tunnettu myös lyhemmällä nimellä *Ostmarkgesetz*).  Lailla lakkautettiin Itävallan aikaisemmat osavaltiot ja tilalle perustettiin seitsemän *[[Reichsgau]]ta*. Niistä kunkin korkein virkamies toimi sekä kuvernöörinä (*[[Reichstatthalter]]*) että natsi­puolueen *[[Gauleiter]]ina*. Nämä Reichsgaut olivat:**
* Kärnten, johon kuului myös Itä-Tiroli; siihen liitettiin myös Slovenian Kärnten ja Oberkrain (Gorensjska) sen jälkeen, kun Saksa vuonna 1941 valtasi Jugoslavian
* Niederdonau (”Ala-Tonava”); Ala-Itävallan saama uusi nimi, pääkaupunkina Krems an der Donau; siihen liitettiin myös Burgenlandin pohjois­osa Eisenstadt mukaan luettuna sekä Määrin eteläiset alueet () Znojmon ympärillä, jotka oli liitetty Saksaan Münchenin sopimuksen perusteella vuonna 1938 osana Sudeetti­alueita
* Salzburg
* Steiermark, siihen liitettiin myös Burgenlandin eteläosa sekä Jugoslavian valtauksen jälkeen vuonna 1941 myös Slovenian Štajerska
* Tiroli, johon liitettiin myös Vorarlberg
* Wien, johon liitettiin myös muutamat ennen vuotta 1938 Ala-Itävaltaan kuuluneet kunnat.

Reichsgau oli uusi hallinnollisen jaotuksen yksikkö, joka korvasi osavaltiot muutoin täysin keskitetysti hallitussa natsi-Saksassa.  Kun *Ostmark*-nimenkin katsottiin vielä liiaksi muistuttavan vanhasta, aiemmin itsenäisestä Itä­vallasta, tämäkin nimi poistettiin vuonna 1942 käytöstä ja edellä mainituista Reichsgau-alueista alettiin käyttää yhteis­nimitystä *Donau- und Alpenreichsgaue* (”Tonavan ja Alppien Reichsgaut”).

## Uusi Itävalta
Kun liittoutuneet toisen maailman­sodan jälkeen miehittivät koko Saksan, Itävalta mukaan luettuna, itsenäinen Itävalta muodostettiin vuoden 1943 Moskovan julistusten mukaisesti uudestaan, ja sen rajat olivat samat kuin ennen vuotta 1938. Itävalta julistautuikin itsenäiseksi jo 27. huhtikuuta 1945, lähes kaksi viikkoa ennen Saksan antautumista. Aluksi uusi Itävalta kuitenkin oli vuoteen 1955 saakka liittoutuneiden miehitys­vallan alainen ja jaettuna neljään miehitysvyöhykkeeseen.

## Lähteet
Ostmark

**Ostmark** voi tarkoittaa seuraavia:

## Historiallisia alueita

* Ostmark, *Ostarrichi*, Itävallan markkreivikunta, Pyhään saksalais-roomalaiseen keisarikuntaan vuosina 976–1156 kuulunut rajakreivikunta nyk. Ala-Itävallan alueella
* Ostmark, Itävalta vuosina 1938–1942 Saksaan liitettynä alueena
* Ostmark, Preussin itäiset rajamaakunnat ennen ensimmäistä maailmansotaa

## Rahayksiköitä

* Ostmark, Saksan miehittämillä alueilla ensimmäisen maailmansodan aikana käytetty valuutta
* Ostmark, Saksan demokraattisen tasavallan markka vuosina 1949–1990

## Muita merkityksiä

* Flugmotorenwerke Ostmark, Itävallassa toisen maailmansodan aikana toiminut lentokonemoottorien valmistaja
Mario Tullio Montano

**Mario Tullio Montano** (7. helmikuuta 1944 Montecatini Terme – 27. heinäkuuta 2017 Livorno) oli italialainen miekkailija ja olympiavoittaja.

Montano voitti säilän joukkuekilpailussa olympiakultaa Münchenissä 1972 ja olympiahopeaa Montréalissa 1976.

Olympiamitaliensa lisäksi Montano saavutti säilän joukkuekilpailussa MM-pronssimitalit Wienissä 1973, Göteborgissa 1974 ja Grenoblessa 1975. Hän kuoli 73-vuotiaana Livornossa 27. heinäkuuta 2017.

## Lähteet
* Mario Tullio Montano Bio, Stats, and Results Olympics at Sports-Reference.com 

### Viitteet
Linköpingin vankilan ovella vuonna 1600

**Linköpingin vankilan ovella vuonna 1600** on Helene Schjerfbeckin vuonna 1882 maalaama historiamaalaus. Se esittää ruotsalaisen valtaneuvos Gustaf Banérin vaimoa Christina Banéria, joka on juuri saanut tiedon miehensä teloituksesta Linköpingissä. Teos keskittyy kuvaamaan lesken ja tämän alaikäisen pojan järkyttyneitä tunteita.

Schjerfbeck maalasi teoksen opiskellessaan Pariisin Académie Colarossissa. Kaarle-herttuan mestauttaman valtaneuvos Banérin tarina oli tuttu ruotsalaisille ja suomalaisillekin Anders Fryxellin suositusta kirjasta *Kertomuksia Ruotsin historiasta*. Schjerfbeck oli jo ennen Pariisiin lähtöään maalannut vuonna 1880 Suomessa samasta aiheesta vaatimattomamman öljymaalauksen *Christina Banér rukoilee armoa puolisolleen*. *Linköpingin vankilan ovella vuonna 1600* sai vuonna 1882 Suomessa toisen palkinnon valtion henkilömaalauskilpailussa ja lisäsi siten nuoren Schjerfbeckin mainetta. Eräät aikalaiskriitikot arvostelivat teosta liian synkästä ja Suomeen liittymättömästä aiheesta sekä siitä, että Christina Banér näytti siinä liian nuorelta 14 lasta synnyttäneeksi äidiksi.

Kansallis-Osake-Pankki osti maalauksen vuonna 1961 ja sijoitti sen myöhemmin pääkonttorinsa edustustiloiksi muutetun Helsingin hotelli Kämpin porraskäytävään. Maalaus kuuluu nykyisin Nordean Taidesäätiön kokoelmiin. Maalauksen alkuperäinen nimi ja aihe olivat pitkään unohduksissa ja sen luultiin esittävän Kaarina Maununtytärtä, mutta taidehistorioitsija Juha Ilvas sai vuonna 1989 selville oikean nimen.

## Lähteet
Henry Nielsen

**Henry Georg Nielsen** (27. marraskuuta 1892 – 12. tammikuuta 1961) oli tanskalaissyntyinen suomalainen laivanvarustaja.

Nielsen muutti Tanskasta Helsinkiin 1919. Hän perusti vuonna 1923 yhdessä ruotsalaisen Gustaf Thordénin kanssa  *Ab Nielsen & Thordén Oy* nimisen laivameklari- ja rahtausliikkeen. Liike hankki ensimmäisen oman aluksensa S/S Savonian jo samana vuonna. Nielsenin ja Thordénin yhteistyö päättyi kuitenkin jo 1926 jolloin Thordénin omistukseen siirtyivät yhtiön laivat ja Nielsen jatkoi meklari- ja rahtaustoimintaa entisellä nimellä *Nielsen & Thordén* vuoteen 1944 saakka jolloin perustettiin *Ab Henry Nielsen Oy*. 

Nielsen osti vuonna 1925 edellisenä vuonna perustetun Rederiaktiebolaget Lilyn jolla oli yksi S/S Lily niminen laiva. Yhtiön nimeksi muutettiin 1927 Ab Helsingfors Steamship Co. Ltd ja tälle yhtiölle hankitriin muun muassa S/S Delaware, S/S Kemi ja S/S Kotka nimiset rahtihöyrylaivat sekä vuonna 1954 rahtimoottorilaiva M/S White Rose.

Henry Nielsen oli mukana useissa muissakin varustamoissa:
* A/B Ohlsson Steamship Co. Oy, toinen osakas englantilainen Sir Erik Olav Ohlsson, 2 laivaa
* A/B Union Steamship Co. Ltd, toinen osakas englantilainen Smith, Hogg & Co. Ltd, 2 laivaa
* A/B Britannia Steamship Co. Ltd, perustaja ruotsalainen Joseph Källman, 2 laivaa
* Ab Benima Oy, toiminnassa 1947–1949, muut osakkaat Oy Bensow Ab ja Curt Mattson Rederi Ab, 3 laivaa
* Rederibolaget Tranvik, perustettu 1949, toinen osakas Curt Mattson, yksi laiva S/S Tranvik
* Oy Finland - Afrika & Australia Line Ltd Ab, perustettu 1948 Suomen ja Etelä-Afrikan liikennettä varten, toinen osakas O.S. Nylund
* Oy Tank-Tonnage Ab, perustettu 1954, hankki useita käytettyjä tankkialuksia 
* Oy Finland Far East Line Ltd Ab, perustettu 1955, toinen osakas Enso-Gutzeit Oy

Henry Nielsenin kuoltua varustamoa johti vuoteen 1963 Holger Nordberg (k. 1963) ja hänen jälkeensä Berndt Aminoff (1929–1982) ja Jan Nordberg. Nielsenin varustamo toimi useiden eri suomalaisten yhtiöiden (muun muassa Outokumpu, Suomen Petrooli, Gustav Paulig, Kansallisrahoitus, Valmet) omistamien laivojen hoitovarustamona. Vuonna 1977 varustamo oli Suomen suurin ja vuonna 1980 sillä oli 11 alusta, yhteiskantavuudeltaan 365 000 dwt. Nielsenin yhtiö harjoitti myös lentorahtitoimintaa ja Oy Ilmailukeskus Ab nimisen tytäryhtiön kautta lentokoneiden maahantuontia.

1990-luvun alussa Nielsenin varustamolla oli enää viisi laivaa. Viimeinen varustamon laiva M/T Tebo Olympia siirtyi syksyllä 1995 John Nurmisen tytäryhtiön Finnish Maritime Agencies OY FIMAGin hoitoon. Nielsenin huolintatoiminnot osti keväällä 1996 amerikkalainen Fritz Companies Inc joka siirtyi puolestaan United Parcel Service (UPS):in omistukseen vuonna 2001.

## Lähteet
Sfyriá

**Sfyriá** () on Kreikkaan kuuluvalla Euboian eli Évian saarella Antián kylässä käytetty vihellyskieli. Sfyriálla on nykyisin 6 osaajaa ja se on vaarassa hävitä kokonaan.

## Historia

Sfyrián alkuperästä ei ole varmuutta. Nimi sfyriá on johdettu kreikan kielen vihellystä merkitsevästä sanasta *sfyrízo* (σφυρίζω). Eri tarinoiden mukaan se saapui Euboialle  vuotta sitten sinne paenneiden persialaisten sotilaiden mukana, tai että se kehittyi Bysantin valtakunnan aikana tapana varoittaa paikallisia kilpailevien kylien tai merirosvojen hyökkäysten aikana. Joidenkin uskomusten mukaan antiálaisia viheltäjiä palveli myös antiikin Ateenassa varoittamassa mahdollisista hyökkäyksistä. Laajempaan tietoisuuteen sfyriá levisi kuitenkin vasta vuonna 1969, kun lentokone törmäsi vuoriin lähellä Antiáa ja etsijöiden kuullessa paikallisten paimenien vihellyksiä. Kielen käyttö on vähentynyt paikallisten muuttaessa muualle Kreikkaan. Antián kylässä on nykyisin vain 37 asukasta ja sfyriálla noin 6 osaajaa, joista osa asuu muualla kuin Antiássa.

## Piirteet

Sfyriá on puhutun kreikan kielen vihelletty muoto. Kreikan eri kirjaimet ja tavut kääntyvät sfyriáksi tietyillä soinnuilla ja taajuudella. Vihellykset mahdollistavat viestimisen puhetta pitempien matkojen päästä. Laaksoissa vihellykset voivat kantautua 4 kilometrin päähän, eli noin 10 kertaa puheääntä pidemmälle.

## Lähteet
M/S White Rose

**M/S White Rose** oli suomalainen vuonna 1954 valmistunut rahtimoottorilaiva jonka omisti Henry Nielsenin varustamo Helsingfors Steamship Co. Ltd. Sitä kutsuttiin epävirallisesti "Suomen kauppalaivaston legendaksi" koska kertoman mukaan ei ollut maailmassa satamaa, missä White Rose ei olisi käynyt. 

White Rose valmistui toukokuussa 1954 De Merweden telakalta Hardinxveldissä Hollannissa ja se oli alun perin tarkoitettu Suomen ja Kauko-Idän väliseen liikenteeseen. Laiva oli suomalaisomistuksessa vuoteen 1973 saakka jolloin se myytiin Hongkongissa kyproslaiselle Famagustassa toimineelle Tenaro Maritime Co. Ltd ja se sai uudeksi nimekseen *Dina*. Vuonna 1978 laivan omistajaksi tuli kreikkalainen varustamo Dina Ned Shipping Co. Ltd ja laivan nimeksi muuttui *Dina Ned*. Laiva vaihtoi vuonna 1980 nimeä kahteen kertaan, ensin se oli *Mercury 1* ja sitten *Zea Port*. Vuonna 1981 viimeiseksi omistajaksi tuli kreikkalainen Piraeuksessa toiminut varustamo Stamata Hill Shipping Co. S.A. ja laivan nimeksi tuli *Stamata*. Laiva ajoi karille Intian länsirannikolla Kandlan edustalla heinäkuussa 1981. Kone- ja runkovaurioita kärsinyt laiva oli syksyllä 1981 ankkuroituna Karachin redillä Pakistanissa. Laiva romutettiin toukokuussa 1982 Gadani Beachilla Pakistanissa.

White Rosen pituus oli 139,30 metriä, leveys 17,82 metriä ja syväys 7,61 metriä. Sen bruttovetoisuus oli 5&nbsp;251 tonnia, nettovetoisuus 2&nbsp;903 tonnia ja kuollut paino 9&nbsp;041 tonnia ja moottoriteho 4&nbsp;900 hevosvoimaa.

## Lähteet

## Aiheesta muualla
Geroi asfalta

**Geroi alfalta** () on venäläisen heavy metal -yhtye Arijan 3. albumi, joka julkaistiin vuonna 1987.

## Kappaleet
# 
# 
# 
# 
# 
# 

## Kokoonpano
* Valeri Kipelov – laulu
* Vladimir Holstinin – kitara
* Sergei Marvin - soolokitara
* Vladimir Dubinin – baskitara
* Maksim Udalov – rummut

## Lähteet
Yhdistynyt joukkue olympialaisissa

**Neuvostoliiton hajottua** sen seuraajavaltiot osallistuivat olympialaisiin yhdistyneellä olympiajoukkueella. Yhdistyneen joukkueen muodostivat Neuvostoliiton seuraajavaltioista Armenia, Azerbaidžan, Georgia, Kazakstan, Kirgisia, Moldova, Tadžikistan, Turkmenistan, Ukraina, Uzbekistan, Valko-Venäjä ja Venäjä. Entisistä Neuvostoliiton maista Viro, Latvia ja Liettua osallistuivat olympialaisiin omilla joukkueillaan. Yhdistynyt joukkue osallistui olympialaisiin kahdesti, vuoden 1992 kesä- ja talviolympialaisiin.

## Olympiamitalit urheilumuodoittain

### Kesäolympialaiset

### Talviolympialaiset

## Olympiamitalit olympialaisittain

### Kesäolympialaiset

### Talviolympialaiset

## Lähteet
Sherida Spitse

**Sherida Spitse** (s. 29. toukokuuta 1990) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa kesäkuun 2025 loppuun mennessä 244 maaottelua ja tehnyt niissä 46 maalia. Ensimmäisen maaottelunsa hän pelasi Englantia vastaan 31. elokuuta 2006. Hän voitti Euroopan-mestaruuden 2017. Hän teki EM-lopputurnauksessa kolme maalia, joista yhden Tanskaa vastaan pelatussa, lukemiin 4–2 päättyneessä loppuottelussa. Hän saavutti MM-hopeaa 2019 ja pelasi turnauksessa Alankomaiden kaikissa seitsemässä ottelussa avauskokoonpanossa. EM-kilpailuissa 2022 hän pelasi joukkueensa kaikki neljä ottelua avauskokoonpanossa. MM-kilpailuissa 2023 hän pelasi kaikki viisi ottelua avauskokoonpanossa.

Seuratasolla Spitse edustaa kotimaassaan Ajaxia. Kauden 2017–2018 hän pelasi kotimaansa FC Twentessä, johon hän palasi pelattuaan vuodet 2014–2017 Norjan Lillestrømissä. Kaudet 2018–2020 hän edusti norjalaisseura Vålerengaa.

## Lähteet
Vivianne Miedema

**Vivianne Miedema** (s. 15. heinäkuuta 1996) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa kesäkuun 2025 loppuun mennessä 125 maaottelua ja tehnyt niissä 99 maalia. Ensimmäisen maaottelunsa hän pelasi Albaniaa vastaan 26. syyskuuta 2013. Hän voitti Euroopan-mestaruuden 2017. Hän teki EM-lopputurnauksessa neljä maalia, joista kaksi Tanskaa vastaan pelatussa, lukemiin 4–2 päättyneessä loppuottelussa. MM-kilpailuissa 2019 hän saavutti hopeaa ja oli joukkueensa paras maalintekijä tehtyään kolme maalia. EM-kilpailuissa 2022 hän pelasi kaksi ottelua. Hän oli poissa joukkueensa toisesta ja kolmannesta alkulohko-ottelusta positiivisen koronavirustestituloksen vuoksi. MM-kilpailuista 2023 hän on poissa joulukuussa 2022 Mestarien liigan ottelussa tulleen polven ristisiteen repeämän vuoksi. EM-kilpailuissa 2025 Miedema teki sadannen maaottelumaalinsa alkulohkon ensimmäisessä ottelussa Walesia vastaan.

Seuratasolla Miedema on edustanut Englannin superliigassa kausina 2017–2024 Arsenalia ja kaudesta 2024–2025 alkaen Manchester Cityä. Kausina 2014–2017 hän pelasi Saksassa Bayern Münchenin joukkueessa ja sitä ennen kotimaassaan Heerenveenissä. Englannin jalkapalloilijoiden pelaajayhdistys PFA valitsi Miedeman kauden 2018–2019 parhaaksi naispelaajaksi.

Miedema on kirjoittanut yhdessä Joke Reijndersin kanssa satukirjoja ja yhden jalkapallo-oppaan.

## Lähteet

## Aiheesta muualla
Shanice van de Sanden

**Shanice van de Sanden** (s. 2. lokakuuta 1992) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa helmikuun 2021 loppuun mennessä 82 maaottelua ja tehnyt niissä 18 maalia. Ensimmäisen maaottelunsa hän pelasi Ranskaa vastaan 14. joulukuuta 2008. Hän voitti Euroopan-mestaruuden 2017. Hän teki EM-lopputurnauksessa yhden maalin. Hän saavutti MM-hopeaa 2019 ja pelasi turnauksessa viisi ottelua avauskokoonpanossa sekä tuli välierässä ja loppuottelussa vaihtopelaajana kentälle.

Van de Sanden edustaa saksalaista VfL Wolfsburgia. Kaudet 2017–2020 hän edusti ranskalaista Olympique Lyonnaisia. Hän voitti Mestarien liigan vuosina 2018, 2019 ja 2020. Vuoden 2018 loppuottelussa hän pääsi vaihdosta kentälle jatkoajan alkupuolella Lyonin ollessa tappiolla maalein 0–1, ja vuoden 2019 loppuottelussa hän pelasi avauskokoonpanossa ja tuli vaihtoon 63. minuutilla Lyonin johtaessa 4–0. Lyon voitti molemmat loppuottelut maalein 4–1.

Vuosina 2016–2017 van de Sanden edusti englantilaista Liverpoolia. Vuosina 2011–2016 hän pelasi kotimaassaan FC Twenten joukkueessa, ja aiemmin hän edusti Utrechtia ja Heerenveeniä.

## Lähteet

## Aiheesta muualla
Anturanahkajäkälä

**Anturanahkajäkälä** (*Peltigera malacea*) on nahkajäkälien sukuun kuuluva jäkälä. Sen yläpinta on harmaanvihreä tai ruskeanharmaa ja himmeä. Kosteana se on vihreänharmaa tai siniharmaa. Alapinta on jokseenkin suoneton, reunoilta vaalea ja keskeltä musta. Liuskat ovat noin 1–2 senttimetriä leveitä. Kasvustot voivat olla jopa 20 senttimetriä halkaisijaltaan. Kasvaa koko Suomessa kalliosammalikoissa, kangasmetsien sammalikoissa ja paljaalla maalla. Anturanahkajäkälä muistuttaa rakenteeltaan ja kasvupaikkavaatimuksiltaan suuresti pilkkunahkajäkälää (*Peltigera aphthosa*). Anturanahkajäkälän leväosakas on sinilevä (*[[Nostoc]]*).

Anturanahkajäkälä on luokiteltu Suomessa silmälläpidettäväksi lajiksi.
Anturanahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja.

## Lähteet

## Aiheesta muualla
* Laji.fi: Anturanahkajäkälä (''Peltigera malacea'')
* Luopioisten kasvisto: Anturanahkajäkälä (''Peltigera malacea'')
* UniProt: Taxonomy - ''Peltigera malacea'' 
* Global Biodiversity Information Facility (GBIF): ''Peltigera malacea'' 
* Consortium of Lichen Herbaria: ''Peltigera malacea'' 
* Fungi of Great Britain and Ireland: ''Peltigera malacea'' 
* Italic 7.0, The Information System on Italian Lichens: ''Peltigera malacea'' 
* PheroBase: Semiochemicals of ''Peltigera malacea''
Lieke Martens

**Lieke Martens** (s. 16. joulukuuta 1992) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa toukokuun 2024 loppuun mennessä 159 maaottelua ja tehnyt niissä 62 maalia. Ensimmäisen maaottelunsa hän pelasi Kiinaa vastaan 22. elokuuta 2011. Hän voitti Euroopan-mestaruuden 2017. Hän teki EM-lopputurnauksessa kolme maalia, joista yhden Tanskaa vastaan pelatussa, lukemiin 4–2 päättyneessä loppuottelussa. MM-kilpailuissa 2019 hän saavutti hopeaa ja teki kaksi maalia neljännesvälieräottelussa Japania vastaan. EM-kilpailuissa 2022 hän pelasi joukkueensa kaikki kolme alkulohko-ottelua mutta sai ottelussa Sveitsiä vastaan jalkavamman, jonka vuoksi hän ei pelannut puolivälierissä.

Seuratasolla Martens on edustanut kaudesta 2022–2023 alkaen ranskalaista Paris Saint-Germainia. Vuosina 2012–2014 hän pelasi Saksan Duisburgissa ja sen jälkeen Ruotsissa, ensin Göteborgissa 2014–2015 ja sitten Rosengårdissa 2015–2017. Vuosina 2017–2022 hän edusti espanjalaista FC Barcelonaa ja voitti vuonna 2021 Mestarien liigan.

## Lähteet
Paranormal (albumi)

__NOTOC__
**Paranormal** on Alice Cooperin järjestyksessään 27. studioalbumi. Se julkaistiin 28. heinäkuuta 2017 levymerkillä earMUSIC. Mukana on myös konserttitaltiointeja sisältävä lisä-CD. Levyllä kahdessa kappaleessa soittavat yhtyeen elossaolevat alkuperäisjäsenet. Levyllä vierailevat muun muassa. Roger Glover (Deep Purple) ja Billy Gibbons (ZZ Top).

## Kappaleet

## Arvostelut
* Desibeli.net: 
* Consequence of Sound: C+
* Imperiumi.net: 7–/10
* Kaaoszine: 
* Metacritic: 73/100
* Metalliluola: 7½/10
* Soundi: 

## Lähteet
S/S Tranvik

**S/S Tranvik** oli vuonna 1943 valmistunut Liberty-alus, joka oli suomalaisomistuksessa 1947–1954. Muita suomalaisomistuksessa olleita Liberty-aluksia olivat S/S Frostvik/Arneta/Susan Paulin (1947–1965) ja S/S Margrethe Paulin (1963–1968).

Laiva valmistui 8. elokuuta 1943 Kaiser Shipyards, Permanente Metals Corporationin telakalta Richmondissä Kaliforniassa ja sai nimekseen *Joseph K. Toole* Montanan osavaltion ensimmäisen kuvernöörin Joseph K. Toolen (1851–1929) mukaan. Laiva oli sitten käytössä Tyynenmeren sotatoimialueella.

Vuonna 1947 laivan osti suomalainen Ab Benima Oy -varustamo, jonka osakkaina olivat Henry Nielsenin Helsingfors Steamship Co Ltd, Ab Wilh.Bensow Oy ja Curt Mattson. Vuonna 1949 laiva siirtyi Rederibolaget Tranvik -varustamolle, jonka omistivat Helsingfors Steamship ja Curt Mattson. 

Erkki Savolaisen kirja *Villi linja* kertoi hänen ja Tapio Tapiovaaran vuonna 1953 tekemästä matkasta *S/S Tranvikilla* Kauko-Itään. Laiva vei romulastin Puolasta Kiinaan, kiersi eri Kauko-Idän satamissa ja palasi sitten Englantiin.

Laiva myytiin vuonna 1954 Italiaan genovalaiselle Soc. per Azioni Emanuele V. Parodi -varustamolle. Sen nimeksi muuttui 1954 *Marina Gabriella Parodi* ja 1955 *Marina G.Parodi*. Laiva romutettiin syyskuussa 1965 La Speziassa Italiassa. 

Laivan pituus oli 133,63 metriä, leveys 17,39 metriä ja syväys 8,45 metriä. Sen kuollut paino oli 10&nbsp;500 tonnia ja höyrykoneen teho 2&nbsp;500 hevosvoimaa.

## Lähteet

## Aiheesta muualla
* S/S Tranvik lastaa sokeria Indokiinaan vietäväksi Madagaskarilla vuonna 1950, Suomen merimuseon kuvakokoelma (Finna)
Sven Olov Lindholm

**Sven Olov Lindholm** (8. helmikuuta 1903 Jönköping – 26. huhtikuuta 1998 Rönninge) oli ruotsalainen kansallissosialisti, joka oli maan merkittävimpiä natsijohtajia 1920–1950-luvuilla.

## Elämä
Jönköpingissä syntynyt Lindholm jäi varusmiespalveluksensa jälkeen Ruotsin armeijaan, josta erosi vuonna 1933 kersantin arvoisena. Vuonna 1927 hän liittyi vastaperustettuun Sveriges Fascistiska Kamporganisation -nimiseen fasistiseen, antikommunistiseen ja antisemitistiseen järjestöön, joka vuonna 1930 yhdistyi Svenska nationalsocialistiska partiet -puolueeseen. Lindholm työskenteli puolueen julkaiseman *Vår kamp* -lehden päätoimittajana ja sai vuoden 1932 parlamenttivaaleissa Göteborgissa lähes 6&nbsp;000 ääntä. 

Vuotta myöhemmin Lindholm perusti sisäisten linjaerimielisyyksien vuoksi oman Nationalsocialistiska Arbetarepartiet -puolueen. Vuonna 1938 se yritti tehdä eroa natsi-Saksan kansallissosialisteihin ja vaihtoi nimekseen *Svensk socialistisk samling*, luopuen samalla myös hakaristin käytöstä. Lindholm kuitenkin kannatti itse Adolf Hitleriä loppuun saakka ja muun muassa kirjoitti tälle ihailevan muistorunon. Lindholmin puolue menetti kannatuksensa toisen maailmansodan myötä ja lopulta se lakkautettiin vuonna 1950. 

Myöhemmin 1960-luvun aikana Lindholm yritti tehdä entistä suurempaa pesäeroa Saksan kansallissosialisteihin, väittäen, että hänen puolueellaan oli koko ajan oma ideologinen perustansa. Vietnamin sodan aikana Lindholm ryhtyi Etelä-Vietnamin kansallisen vapautusrintaman FNL:n tukijaksi ja osallistui Ruotsissa järjestettyihin Yhdysvaltain vastaisiin mielenosoituksiin. Hänen kerrotaan tuolloin myös sympatisoineen kommunisteja.

## Perhe
Vuonna 1950 Lindholm avioitui saksalaisen Vera Schimanskin (myöh. Oredsson) kanssa. Hänen isänsä oli natsien SA-joukkojen jäsen ja Vera Schimanski itse kuului Bund Deutscher Mädel -tyttöjärjestöön. Pariskunta kuitenkin erosi jo 1960-luvun alussa ja vuonna 1962 Schimanski avioitui ruotsalaisen uusnatsijohtajan Göran Assar Oredssonin kanssa. Vuonna 2017 Vera Oredsson oli uusnatsijärjestö Pohjois­maisen vasta­rinta­liikkeen kunniavieraana Almedalenin politiikkaviikolla.

## Kohu Suomessa
Heinäkuussa 2017 syntyi Suomessa kohu, kun perussuomalaisten puheenjohtaja Jussi Halla-aho siteerasi Lindholmin vuonna 1943 julkaisemassa teoksessa *Svensk frihetskamp* ilmestynyttä runoa *Framför oss ligger Sverige*. Halla-ahon mukaan hän ei tiennyt sen natsikytköksistä, vaan oli tutustunut runoon musiikin kautta.

## Teokset
**Svensk frihetskamp* (1943)
**Döm ingen ohörd* (1967) 

## Lähteet
N.L.O.

**N. L. O** () on venäläisen säveltäjän David Tuhmanovin albumi, joka julkaistiin vuonna 1982.

## Kappaleet
#  N.L.O
# Igra v ljubov
# Milion let do našei jeri
# Gribnoi dožd
# Nu i dela!
# Volšebnaja komnata
# Pojedinok
# 23. vek
# Noč'

## Kokoonpano
* Nikolai Noskov – laulu, kitara
* Aleksei Belov – kitara
* Dmitrij Serebrjakov – rummut